Michel De Bay

Michel De Bay, eller Michael Bajus eller Baius, (født 1513 i Meslin ved Ath i Hainaut, død 16. september 1589 i Leuven) var en katolsk teolog og prest. Bajus var professor i filosofi ved universitetet i Louvain. Senere ble han professor i eksegese. Hans lære er kjent som bajanismen. 

Han ble presteviet i 1542, og ble utnevnt til direktør for Standonck-College i Leuven.

Bajus publiserte flere skrifter om synd, nåde og rettferdiggjørelse. Han fremførte en radikal augustinsk oppfatning om arvesynden og nåden, og kunne derfor bestraktes som en forløper av jansenismen. Noen av Bajus' teser ble avviste i 1560, og jesuittene og fransiskanerne skulle bli hans fremste motstandere, ettersom hans strenge arvesyndslære til og med satte spørsmålstegn ved Jomfru Marias uplettede unnfangelse. Pave Pius V utferdiget i 1567 bullen Ex omnibus afflictionibus, som fordømmer 79 av Bajus' tesert, dog uten å nevne hans navn. Bajus og hans tilhengere underkastet seg formelt, men holdt i virkeligheten fast ved sin augustinske teologi.

Bajus ville aktualisere noen grunnleggende tanker hos Augustin, blant annet at mennesket er helt fordervet av arvesynden og at det er ute av stand til det gode, men at det eksisterer en gratia irresistibilis, det vil si en uimotståelig virkende nåde.

Litteratur
 F. X. JANSEN, Baius et le baïanisme. Essai théologique, Leuven, 1927
 M. THYS, Het Bajanisme, Jansenisme et Quesnelisme, gezien door de bril van een jezuïet, i: De Brabantse Folklore, 1970, pp. 293-372
 V. SOEN, Geen pardon zonder paus! Studie over de complementariteit van het pauselijk en het koninklijk pardon (1570-1574) en pauselijk inquisiteur-generaal Michael Baius (1560-1576), Brussel, 2007

Referanser

Eksterne lenker 
 

Belgiske katolske teologer
Belgiske katolske prester
Personer fra distriktet Ath
Jansenisme